News Update: “คริปโทฯ คือสิ่งเลวร้าย” ‘ชาร์ลี มังเกอร์’ คู่หูบัฟเฟตต์ เตือน ชี้เป็นส่วนผสมของ “การฉ้อฉลและภาพลวงตา” - FINNOMENA
‘ชาร์ลี มังเกอร์’ รองประธาน Berkshire Hathaway กล่าวว่า คริปโทฯ เป็นการผสมผสานกันอย่างอันตรายระหว่างกลฉ้อฉลและภาพลวงตา หลังเกิดเหตุการณ์ล่มสลายของ FTX
16 พ.ย. 2565

‘ชาร์ลี มังเกอร์’ รองประธาน Berkshire Hathaway กล่าวว่า คริปโทฯ เป็นการผสมผสานกันอย่างอันตรายระหว่างกลฉ้อฉลและภาพลวงตา หลังเกิดเหตุการณ์ล่มสลายของ FTX
ในสัมภาษณ์ของ CNBC คู่หูวัย 98 ปี ของ ‘วอร์เรน บัฟเฟตต์’ บอกว่า คริปโทฯ คือสิ่งที่เลวร้ายมาก ประเทศไม่ได้ต้องการสกุลเงินสำหรับคนที่ต้องการทำผิดกฏหมาย มีคนจำนวนมากที่คิดว่าต้องเข้าร่วมในทุกดีลที่เป็นกระแส ซึ่งนี่บ้าไปแล้ว เพราะเหมือนกับพวกเขาไม่สนใจว่าเลยมันเป็น Bitcoin หรือเรื่องผิดกฎหมายอย่างการค้าประเวณีเด็ก
มังเกอร์บอกว่า นักลงทุนกำลังเห็นภาพลวงตามากมาย จากความฉ้อฉลและเพ้อเจ้อ ที่ผสมผสานกันอย่างเลวร้าย
“ไอเดียดีๆ ที่ถูกนำไปใช้ในทางที่ผิด ก็คือไอเดียแย่ๆ ไม่มีใครบอกคุณหรอกว่าเขามีของไม่ดีอยู่ในมือแล้วอยากจะขายคุณ เพราะเขาจะบอกว่ามันคือ ‘บล็อกเชน’ ” มังเกอร์กล่าว
ความคิดเห็นของมังเกอร์เกิดขึ้นหลังสัปดาห์ที่ดุเดือดในเหตุการณ์ล่มสลายของ FTX ที่บริษัทยื่นขอความคุ้มครองการล้มละลายหลังจากมีปัญหาเกี่ยวกับสถานะทางการเงิน ส่งผลให้โทเค็น FTT ร่วงแรง ขณะที่ Binance ได้ถอนตัวจากข้อตกลงซื้อ FTX หลังจากมีรายงานเกี่ยวกับเงินของลูกค้าที่จัดการไม่ถูกต้อง
ตามข้อมูลของ Coin Metrics ราคาคริปโทฯ ที่ใหญ่ที่สุดในโลกอย่าง Bitcoin ร่วงลงมากกว่าแล้ว 60% ในปีนี้ จนซื้อขายที่ระดับต่ำกว่า $17,000
อ้างอิง:
https://www.cnbc.com/2022/11/15/charlie-munger-says-crypto-is-a-bad-combo-of-fraud-and-delusion-good-for-kidnappers.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
คริปโต
คริปโท
ชาร์ลี มังเกอร์
วอร์เรน บัฟเฟตต์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA